Dr. Hollis | Aliens-Predator-Aliens versus predator-wiki | FANDOM powered by Wikia
Föld, Spirow-Dakota Katonai Kórház
A Wright-Aberra Fuel Depot medikai részlegében dolgozó mikrobiológusa. Pár hónapja van az állomáson, mikor 2138-ban egy kolonizáló hajó, tömve háborús menekültekkel behoznak valamiket. Ezek a valamik sötét kitinvázú, banánfejforma gyilkológépek, amiknek vére savból áll. Bár Hollis nem szerzett barátokat, de mégis fáj látnia, ahogy társait sorra mészárolják le.
Hollis több folyosót is lezár, így izolálva az idegeneket. Mire sikerrel jár, már csak ő maradt az egyetlen túlélő. 2138 szeptembere után úgy tűnik megjött a felmentősereg. Két személy (Zula Hendricks és Davis One) az üzemanyagfeltöltő csövön keresztül hatol be. Hollis személyesen fogadja őket és rendkívül örül jelenlétüknek (még ha Davis pisztolyt is szegez rá elővigyázatosságból), hiszen ez azt jelenti, hogy végre megmenekült. Egy teremben mindent elmond nekik, hogyan keletkezett az infesztáció és hogyan cselekedett a katasztrófa idején. Zula és Davis be akar jutni az izolált részekre felderítést végezni (Hollisnak nem kellett beszámolnia mik is azok az alienek, hiszen a páros azért jött, hogy kiirtsa őket).
A doktor ezt nem érti, hiszen bevárhatnák az erősítést, az elfogópályán lévő tengerészgyalogos fregattot, ami velük egy időben tűnt fel és még mindig néma, nem válaszol az üzenetekre, bizonyára valamiféle katonai előírás miatt. Az ember-szintetikus páros számára nyilvánvalóvá válik, hogy a Weyland-Yutani rájuk talált (Zula vallja be, hogy ez az ő sara, mert kapcsolatba lépett orvosával, dr. Emi Yanggal, akiben bízott).
Davis 1 tervet eszel ki: a két osztagra való katonát nem tudják legyűrni, ezért kell az alieneket kiereszteni, hogy a két fél egymást ölje, miközben ők az Europa felé tartanak. A szintetikus Hollis kezébe nyom egy VP70-est önvédelmi fegyverként (amit a doktor tud kezelni, kapott rá kiképzést).
Hollis elmagyarázza mi történt az állomáson.
A tengerészgyalogság megütközik az idegenekkel, Zula ekkor kapcsol, hiszen a katonák nem értük, hanem az idegenek miatt jöttek, egy mintapéldányt akarnak elfogni. A harc zajai eléri a fülüket, Davis érzékelői szerint mindössze 275 méterre dúl az élethalál harc. Hollis a lehető legbiztonságosabb úton vezeti a társait, feltörve a lezárt ajtókat. Az egyik pontnál véletlenül elindít egy elszigetelő eljárást, vagyis a folyosón lévő ajtók sorban fognak lezáródni. Futni kezdenek, Zula az egyik ajtónál ép csak átjut, de elesik és a háta miatt alig tud mozogni. Hollis bead neki egy szert, ami teljes dózisban megölne egy embert (ezért tartotta magánál, mert ha a xenok elfognák, inkább a gyógyszertől halna meg), de a kétharmada már jótékony hatású. Felsegíti Hendrickset, miközben Davis a testével próbálja nyitva tartani a következő ajtót.
Zula ugyan átjut, de az ajtó lezárul és Hollis magára marad. Négy arctámadó tart felé, amiket azonnal tűz alá vesz a pisztolyával. Mivel pánikba esett, több lövése is célt téveszt, bár így is kilő hármat a támadók közül. Az utolsó ráveti magát és készülne a fejére akaszkodni, mikor az ajtó felnyílik (Zula feltörte) és Davis lép át, lerángatja a lényt és eldobja, majd kilövi.
Lassan kijutnak az állomásról, a szkafandereket veszik fel, miközben szóba kerül miért is akar a W-Y egy xenot szerezni. Hollis elmagyarázza, hogy nem kell nekik egy teljes lény, elég annak egy darabja, mert a W-Y képes a halott sejteket lemásolni, létrehozva egy teljesen élő szövetet, rekonstruálva a testet, amit klónozni kezdenek, ergo ha csak egy alien cafatot szereznek, már abból képesek lesznek sorozat gyártani a klónokat. Emiatt változik a terv: Zula megy feltörni a állomás torpedóit, hogy Davis az irányítóteremben célba vehesse és kilőhesse a katonák Dropshipjét. A szűkös időkorlát ellenére még időben sikerül kilőni az UD-4-est, aminek fedélzetén volt egy xeno felsőtest.
Mielőtt elhagynák az állomást, Hollis ötletével előidézik annak pusztulását. A nő eredetileg a karantén alá vont részeket vákuum alá helyezte volna, hogy az űr minden xenot kiszippantson, de most változtat a tervén: túlterheli az oxigéngenerátorokat és felgyújtja az üzemanyag tárolókat, így csak idő kérdése mikor robban fel az egész hely.
Az Europa fedélzetén miközben Hollis egyedül van, bemegy a medikai részlegbe és ellenőrzés alá veti magát. Aggodalma nem volt alaptalan: már növekszik benne a Halál. Két órával és jó pár nyugtatóval később Hollis közli társaival, hogy egy királynő növekszik benne (ezt alátámasztja az elkészített pár hologramkép). Davis bár egy speciális injekcióval megölhetné az embriót, amit kiszedhet utána, de a doki élve akarja kiműtetni, hogy a jövőben tanulmányozzák, megfejtve a xenok gyengéit, a megszerzett tudást pedig a későbbi akciókban hasznosíthatják. Davis eme célból átalakít egy termet, ahová gombnyomásra kryo-hidrogént lehet fújni, ami mindent lefagyaszt.
A műtét során Hollis mindvégig magánál van, ő utasítja a szintetikust mit hogyan csináljon. Az embriót sikerül kiszedni, ami a földre esik. Zula reflexből ráfogja az M41A-t, de Davis időben kikapja a kezéből és a tussal fejen vágja a xenot. A kábult lényt megfogja és rohanva viszi a terem felé. A művelet sikeres, Hollis nem csak él, de pár nap lábadozás után hozzá is kezd mintákat venni a lényből, ami fagyasztva van tárolva a teremben.
A doki ereje kérészéletűnek bizonyul, ugyanis hamar megint ágyba kerül. A napok telnek, az Europa rendszerei kezdenek szétesni (Davis a kryo terem létrehozásában kénytelen volt belenyúlni dolgokba, ráadásul sietve, ez most bosszulja meg magát), világítás nem feltétlen van, az oxigénnel takarékoskodni kell, ráadásul néhol mérges gázok szivárognak a folyosóra. Hollis ebből semmit se érzékel, mert a medikai teremben fekszik. Miközben Davis javításokat eszközöl, addig Zula felkeresi a dokit és elmondja mire készül: visszatérni a Földre (amit a doki utoljára kiskorában látott), mert Yang garantálja a biztonságukat. Hollisnak nincs ellenvetése, csak kérdéses ehhez mit szólna Davis.
A szintetikus ekkor tér be a medikai részlegbe és közli: a kryo terem elkezdett felmelegedni, a királynő növekedni kezdett és magához tért. A napok telnek, az úrnő teljesen kifejlődik, de nem hagyja el a termet. Váratlanul az Europa érzékel egy ismeretlen űrhajót, aminek fedélzetén több ember van. Zula és Hollis a hídon figyelik az eseményeket (Hendricks magához vett egy M41A-t, miközben Davis visszatér az űrben eszközölt javításokból és szintén fegyvert ragad), űrkalózok lepik el a fedélzetet. Ugyan a zsilipajtókat ki lehetne nyitni, hogy a vákuum kiszippantsa a támadókat, de nem biztos, hogy működne, sőt, amilyen roncshalmaz az Europa, bizonyára valami egyéb gond adódna. Magyarán marad a harc, ami enyhén szólva egyenlőtlen.
A két nő a hídon bújik meg, két kalóz téved arra, akiket Zula meglep és három lövéssel eliminál (illetve később egy újabb támadót, a testeket a két nő arrébb húzza, nehogy feltűnjön az újabb fegyvereseknek). Davis eközben meghátrál, komoly sérüléseket szenved el, mikor rátámad a főerőre. Hollis egy kétségbeesett tervet dob fel: mi lenne, ha szabadon engednék a királynőt, legjobb esetben a xeno és a kalózok megölik egymást, még mindig jobb ezt megtenni, mint várni, hogy az ellenség túlereje felmorzsolja őket.
Davis elbújik, így a tomboló királynő őt nem koncolja fel. Ugyan sikerül az Europan lévő fegyvereseket megsemmisíteni, de a kalózhajón még bőven vannak. Az űrhajó mágnesesen van az Europara csatlakozva, de ez nem jelent akadályt Zula tervének köszönhetően: fordulatba viszik az Europat, meglendítve ezzel a kalózhajót, ami belekerül egy közeli aszteroida vonzásába. A mágneses kapcsok engednek, Zula ezzel még nem elégszik meg, most, hogy a kalózbárka mögöttük van, teljes erőt ad a fúvókáknak, megsemmisítve az ellenség gépét. A harcot sikerült megnyerni, nagyjából két tucat támadó vesztette életét az Europan és ki tudja mennyi a saját hajóján. Davis visszatér a hídra, bár a sérülései miatt pihenésre szorul. A királynő egyenlőre nem jelent gondot, mert az űrhajó nagy, egy ideig nem fog rájuk találni. Mindeközben a hajó energiáit teljesen a meghajtókba irányítják át, hogy előbb érjék el a Földet.
Kellemetlen fogadtatás
Zula és Hollis.
Elveszve az óceánon.
Zuláék nem várhatnak tovább, most kell a mentőkapszulával távozniuk, Davis nélkül. Zula nehezen, de tudomásul veszi ezt. A mentőegység ernyője kinyílik, a víztől se kell tartani, mert automatikusan felfújódó csónak tartja fent. Az Europa nem messze csapódik a vízbe, Davisről nincs hír, nagy eséllyel halott. Naplementekor három V22-es ér feléjük, a tengerészgyalogság zsákot húz a fejükre és elviszik őket, a mentőkabint pedig megsemmisítik. Zula Yang felől érdeklődik, beszélni akar vele, mert ő tisztázhatja ezt az egészet.
Hollist a Spirow-Dakota Katonai Kórházban tartják erős őrizet alatt. A Társaság tud arról, hogy egy királynő volt benne, abban reménykednek, hogy a nő testében maradt némi anyag, ami talán hasznosítható. Ezt közlik Hollissal, aki egy fehér szobában ül, mozdulni se tud a testébe juttatott szerektől, de beszélni igen (félelemnek jelét se adja). Az orvosok a mondandójuk után altatógázt juttatnak a szobába, miközben előkészítik a boncolást. Hollis bár meghal, de Zula folytatni fogja személyes háborúját a Társasággal szemben, megszerzi Davis chipjét z óceán fenekéről és majd új társakkal kiterjeszti a háborút.
Hollis helyrepofozza Davist.
Végórák.
A lap eredeti címe: „https://alienspredatoraliens-versus-predator.fandom.com/hu/wiki/Dr._Hollis?oldid=21369”